Πληκτρολόγιο

Εδώ μπορείς να δεις και να ρυθμίσεις τις συντομεύσεις του πληκτρολογίου.

Για να αλλάξεις μία συντόμευση:
 * 1. Κάνε κλικ στη λειτουργία που επιθυμείς (παράδειγμα: Άνοιγμα...).
 * 2. Στο κάτω αριστερά κουτάκι θα εμφανιστεί ο συνδυασμός πλήκτρων που είδη υπάρχει (παράδειγμα: κενό).
 * 3. Κάνε κλικ σε αυτό το κουτάκι και μετά πάτησε το πλήκτρο ή το συνδυασμό των πλήκτρων που θέλεις (παράδειγμα: Shift και Ο).
 * 4. Μετά πάτησε Set για να τον αποθηκεύσεις.
 * 5. Αν ο συνδυασμός έχει ήδη οριστεί για κάποια άλλη λειτουργία, ένα μήνυμα λάθους θα εμφανιστεί. Πρέπει να βρεις αυτή τη λειτουργία στον κατάλογο και αφού κάνεις κλικ να επιλέξεις το πλήκτρο Clear (Καθαρισμός), και μετά να επαναλάβεις τα βήματα.


 * "Defaults" - Με αυτό το πλήκτρο μπορείς να επαναφέρεις τις αρχικές ρυθμίσεις των συντομεύσεων του πληκτρολογίου, όπως αυτές έχουν οριστεί από το ίδιο το πρόγραμμα.
 * "Save..." - Μπορείς να αποθηκεύσεις τις συντομεύσεις του πληκτρολογίου σε ένα αρχείο της μορφής ".xml" και να το χρησιμοποιήσεις, για παράδειγμα, σε κάποια άλλη εγκατάσταση του Audacity.
 * "Load..." - Μπορείς να φορτώσεις ήδη αποθηκευμένες συντομεύσεις πληκτρολογίου.